open-index/open-wikipedia-markdown huggingface dataset:
כימיא עליזאדה

[ממוזער| כימיא עליזאדה מניפה את [דגל איראן במשחקים האולימפיים 2016]]
**כימיא עליזאדה** (בפרסית: **کیمیا علیزاده**; נולדה ב-10 ביולי 1998) היא לוחמת טאקוונדו איראנית המייצגת את בולגריה. נולדה בכרג' למשפחה ממוצא אזרי. זוכת 2 מדליות ארד אולימפיות בטאקוונדו (ריו דה ז'ניירו 2016, פריז 2024). 

## קריירה
עליזאדה זכתה במדליית ארד בטאקוונדו בקטגוריית המשקל 57 ק"ג באולימפיאדת ריו דה ז'ניירו כשגברה על יריבתה השוודית ניקיטה גלסנוביץ'. בזכות ניצחונה הייתה לאישה האיראנית הראשונה לזכות במדליה במשחקים האולימפיים. היא גם זכתה במדליית זהב בקטגוריית המשקל 63 ק"ג לנשים במשחקים האולימפיים לנוער בנאנג'ינג 2014. באליפות העולם שנערכה ב-2015, היא הביסה את ג'ייד ג'ונס, שזכתה במדליית הזהב באולימפיאדות של 2012 ו-2016. ב-2017 זכתה עליזאדה במדליית כסף באליפות העולם בטאקוונדו.

בשנת 2018 הייתה אמורה לשאת את הדגל במשחקי אסיה, אך בגלל פציעה בברך היא הוחלפה על ידי אלהה אחמדי.

בינואר 2020 הודיעה שתעזוב את איראן לצמיתות, והסבירה שהעזיבה נבעה מדיכוי נשים באופן כללי באיראן ומניצול של ההישגים שלה על ידי המשטר.

בטוקיו 2020 התחרה תחת משלחת הפליטים וסיימה במקום החמישי בקטגוריית המשקל עד 52 ק"ג, לאחר שהפסידה בקרב על הארד. במאי 2022 זכתה במדליית ארד באליפות אירופה.

במרץ 2024, עברה לייצג את בולגריה. במאי זכתה במדליית זהב באליפות אירופה. בפריז 2024 זכתה במדליית ארד בקטגוריית המשקל עד 57 ק"ג, עליזאדה הפסידה בקרב הראשון שלה לאירנית נאיד קינאי, אך בגלל שקיאני העפילה לגמר עליזאדה המשיכה לבית הניחומים והמשיכה עד לזכייה בארד. מדליה זו היא המדליה הראשונה של בולגריה בטאקוונדו באולימפיאדה. 
## קישורים חיצוניים

* 

## הערות שוליים

קטגוריה:ספורטאיות איראניות
קטגוריה:ספורטאיות בולגריות
קטגוריה:ילידות 1998
קטגוריה:משתתפות אולימפיאדת ריו דה ז'ניירו (2016)
קטגוריה:לוחמי טאקוונדו באולימפיאדת ריו דה ז'ניירו (2016)
קטגוריה:זוכות פרס 100 נשים (BBC)
קטגוריה:מדליסטים אולימפיים איראנים
קטגוריה:זוכות מדליית ארד אולימפית: טאקוונדו
קטגוריה:לוחמות טאקוונדו באולימפיאדת טוקיו (2020)
קטגוריה:משתתפי אולימפיאדת פריז (2024)
קטגוריה:זוכות מדליית ארד אולימפית מבולגריה
קטגוריה:מהגרים מאיראן לגרמניה
קאדילק XT6

**קאדילק XT6** היא מכונית בתצורת קרוסאובר יוקרתי בעל 6 מקומות ישיבה מתוצרת חברת קאדילק. הדגם הוצג לראשונה בינואר 2019 במסגרת תערוכת הרכב של דטרויט. מכירות הרכב החלו חצי שנה מאוחר יותר בארצות הברית ובסין

## היסטוריה
דגם ה-XT6 הוא הדגם השלישי בסדרת הקרוסאוברים XT. מבחינת הגדול הדגם ממוקם בין הקאדילק XT5 וקאדילק אסקלייד. הרכב מיוצר במפעלי ג'נרל מוטורס בספרינג היל, טנסי. הרכבים המיועדים לשוק הסיני צפויים מיוצרים במפעלי SAIC-GM בשאנגחאי.

## יחידת הנעה
מנוע הרכב הוא בתצורת V6 ובנפח 3.6 ליטר. הספק המנוע עומד על 310 כוח סוס. תיבת ההילוכים היא אוטומטית בעלת 9 הילוכים. קיימת יכולת בחירה בין הנעה קדמית והנעה בכל ארבעת הגלגלים.

## מכירות

## קישורים חיצוניים

* 

## הערות שוליים

XT6
קטגוריה:קרוסאובר
קטגוריה:דגמי מכוניות שהושקו ב-2019
דאצ'יה פיק אפ

**דאצ'יה פיק אפ** (באנגלית: **Dacia Pick-Up**) הם מספר תצורות של טנדרים מתוצרת יצרנית הרכב הרומנית **[[דאצ'יה]]** שיוצרו בין השנים 1975–2006.

דגמי "דאצ'יה פיק אפ" התבססו על דגמי רנו 12 מתוצרת רנו הצרפתית.

יוצרו 318,969 יחידות.

## תצורות
* 2 דלתות 
* 4 דלתות - קבינה כפולה

## דגמים
* "דאצ'יה 1302"
* "דאצ'יה 1304 פיק אפ"
* "דאצ'יה 1304" (Drop Side(DS))
* "דאצ'יה 1304" (King Cab)
* "דאצ'יה 1305"
* "דאצ'יה 1307" (Double Cab (DC))
* "דאצ'יה 1309"

## סוגי מנועים
* מנועי בנזין (מנועי רנו 12)
* מנועי דיזל (מנוע "רנו")

### סוגי הנעות
* 4x2 - הנעה קדמית
* 4x2 - הנעה אחורית 
* 4x4 - הנעה כפולה

## תמונות

קובץ: DPickUp.JPG |  "דאצ'יה פיק אפ" דגם "1304 DS"
קובץ:Dacia 1310 Pick-Up 1991.jpg | "דאצ'יה פיק אפ" דגם "1304", שנת 1991
קובץ:Dacia 1304 Pick-Up Single Cab Napred.jpg | "דאצ'יה פיק אפ" דגם "1304"
קובץ:Maltese Dacia Pick-up Feb 2011 - Flickr - sludgegulper.jpg | "דאצ'יה פיק אפ" דגם "1307"
קובץ:KarpatyDacia.JPG | "דאצ'יה פיק אפ" דגם "1307"
קובץ:Pickup1.jpg | "דאצ'יה פיק אפ" דגם "1307"
קובץ:Bihor- Salvamont 04.jpg | "דאצ'יה פיק אפ" דגם "1307", הנעה 4x4
 

## ראו גם
* דאצ'יה
* דלתא (רכב)
* דאצ'יה לוסטון
* דאצ'יה סולנזה

## קישורים חיצוניים

## הערות שוליים

קטגוריה:טנדרים
קטגוריה:דגמי מכוניות שהושקו ב-1975
קטגוריה:כלי רכב המיוצרים ברומניה
פיק אפ
הטיית ירי (גזענות)

**הטיית ירי** (מכונה גם "הטיית היורה") הוא מונח המתייחס לסוג של הטיה גזענית מרומזת המתבטאת בנטייה של אנשי משטרה לירות באזרחים שחורים ולא באזרחים לבנים, גם כאשר הראשונים אינם חמושים.

מחקרים שנערכו בארצות הברית מלמדים כי ההסתברות לירי על ידי המשטרה אינה נייטרלית, אלא תלויה בגורמים כגון מוצא אתני, מיקום, ממוצע ההכנסות בשכונה בה בוצע הירי, והשאלה האם האדם נושא נשק. כמו כן, ההסתברות לירי תלויה בשאלה האם הקרבן הפגין רגשות.

המחקרים בנושא הוכיחו שההטייה קיימת בארצות הברית, אף שלטענת רבים ההטייה מתרחשת גם מחוצה לה.

## הסבירות שיירו בחשוד לבן מול חשוד שחור
מחקר שנערך באוניברסיטת קליפורניה מצא "ראיות להטיה משמעותית בהריגתם של אמריקנים שחורים לא חמושים בהשוואה לאמריקאים לבנים לא חמושים". ממחקר זה עולה כי ההסתברות לירי על ידי המשטרה כאדם שחור, בלתי חמוש לעומת אדם לבן וחמוש הייתה גבוהה פי 3.49. במקביל, סיכויי אנשים בלתי חמושים ממוצא היספני להיירות היו גבוהים פי 1.67 מזו של לבנים לא חמושים.

## הטיית ירי בישראל
בישראל נטען שתופעת הטיית הירי קיימת בידי שוטרים כלפי צעירים יוצאי אתיופיה. מקרים אלו כוללים את הירי ביהודה ביאדגה, אילן טפרה בהטה, וסלומון טקה. תקריות אלו הובילו להפגנות יוצאי אתיופיה ברחבי הארץ נגד שיטור יתר, אלימות משטרתית, אפליה וגזענות המופגנים כלפיהם. קיימת תחושת פחד וחוסר ביטחון בקרב יוצאי העדה, כפי שעולה מדבריה של אחותו של יוסף סלמסה: "כל עוד אתה שחור, אתה תלך מפוחד ברחוב... אצל הבנים זה יותר נפוץ, אבל החשש לחיינו קיים אצל כולנו".
מאידך, חקירת המחלקה לחקירות שוטרים העלתה כי השוטר אשר ירה ביהודה ביאדגה כאשר זה רץ לעברו עם סכין שלופה, נבעה "מתחושה של סכנת חיים קרובה ומיידית".

בעבר, התופעה נקשרה גם במקרי ירי כלפי יוצאי ארצות האסלאם, כך למשל הירי בשמעון יהושע בדצמבר 1982, בזמן שניסה למנוע את הריסת ביתו בכפר שלם. גם במקרה זה, שמעון יהושע שהיה חמוש, נורה למוות בידי שוטר.

## ראו גם
* מחאת יוצאי אתיופיה
* Black Lives Matter

## קישורים חיצוניים
* 
* 

## הערות שוליים

קטגוריה:משטרה
קטגוריה:אלימות משטרתית
קטגוריה:הטיות
גביע המדינה בכדורסל 1975/1976

**גביע המדינה בכדורסל ל[[עונת 1975/1976 בליגה הלאומית בכדורסל|עונת 1975/1976]]** היא התחרות ה-16 מאז היווסדו של המפעל.

הפועל גבת/יגור זכתה בגביע המדינה לאחר ניצחון בגמר על הפועל תל אביב.

זכייתה של גבת יגור מהווה את התואר היחיד בתולדותיה וכן הזכייה הראשונה בתואר כלשהו אי פעם של קבוצה שאינה מתל אביב.

## סיבוב ראשון

## שמינית הגמר
ב-12 בינואר 1976, נרשמה אחת ההפתעות הגדולות בתולדות הכדורסל הישראלי, כאשר הפועל גבת/יגור הדיחה את מכבי תל אביב, במה שהיה הפסדה הראשון של מכבי תל אביב לאחר 26 ניצחונות רצופים בגביע המדינה (ושש זכיות רצופות).

## רבע הגמר

## חצי הגמר

## הגמר
הפועל גבת/יגור זכתה בתואר הראשון (והיחיד) בתולדותיה.

שמואל יעקובסון, מאמן גבת/יגור, נפצע בתאונת דרכים לפני הגמר והגיע למשחק על כיסא גלגלים כצופה (רני כהנא החליף אותו על הקווים). עירא הררי הצטיין עם 26 נקודות למנצחת, אור גורן סיים עם 23 ובועז ינאי 18. זו הייתה זכייה ראשונה בתואר של קבוצה לא תל אביבית.

בסיום הייתה סערה גדולה אחרי ששר החינוך, אהרן ידלין, שהעניק את הגביע, אמר בטקס שגבת/יגור היא קבוצה ישראלית טהורה כעקיצה להפועל תל אביב, לה היו ארבעה מתאזרחים אמריקאים בסגל. בהפועל תל אביב זעמו ואיימו שלא לעלות לקבל את המדליות. בסופו של דבר הם הסכימו להמשיך בטקס, אבל לייבוביץ' זרק את המדליה שלו ליציע.

## קישורים חיצוניים
*אלישע שוחט, ספר הכדורסל הישראלי, עמודים 186-198
*משה לרר, הלילה שבו חגגו בני הקיבוצים, מעריב, 19 במרץ 1976
*

## הערות שוליים

קטגוריה:1975 בישראל: ספורט
קטגוריה:1976 בישראל: ספורט
קטגוריה:תחרויות כדורסל ב-1975
קטגוריה:תחרויות כדורסל ב-1976
קטגוריה:עונות בגביע המדינה בכדורסל
גלייזר דירקס DG-200

**גלייזר דירקס DG-200** (בגרמנית: **Glaser-Dirks DG-200**) הוא דאון מתוצרת יצרנית הדאונים הגרמנית  "DG Flugzeugbau GmbH"  אשר יוצר בין השנים 1977–1983.

יוצרו 192 יחידות.

## דגמי "גלייזר דירקס DG-200"

* "DG-200".
* "DG-202".
* "DG-200/17". 
* "DG-202/17".  
* "DG-202/17C".

## "גלייזר דירקס DG-200"

* טיסת הבכורה - 22 אפריל 1977.
* דירוג קטגוריה לקבוצת דאון: "Glider competition classes"  - לקטגוריה "Schleicher ASW 27"  (משקל מקסימלי - 525 ק"ג).
* מוטת כנפיים: 15/17 מטר (בשנת 1978 מוטות הכנפיים הורחבו ל-17 מטר).
* משנת 1978 סיבי כנף בנויות מ-סיבי פחמן מחוזקים פולימר ("Carbon fiber reinforced polymer" ).
* טייס: מושב יחיד.
* שיעור ירידה מינימלי: 0.59 מטר / דקה.
* עומס כנף מינימלי: 31.7 ק"ג למ"ר (דגמי מוטת כנפיים 15 מטר).
* עומס כנף מינימלי: 28.8 ק"ג למ"ר (דגמי מוטת כנפיים 17 מטר).
* עומס כנף מקסימלי: 45.0 ק"ג למ"ר (דגמי מוטת כנפיים 15 מטר).
* עומס כנף מקסימלי: 42.6 ק"ג למ"ר (דגמי מוטת כנפיים 17 מטר).
* אזור הכנף המוקפת במישור האופקי: 10.0 מטר (דגמי מוטת כנפיים 15 מטר).
* אזור הכנף המוקפת במישור האופקי: 10.57 מטר (דגמי מוטת כנפיים 17 מטר).
* הזדקרות - 62 קמ"ש (דגמי מוטת כנפיים 15 מטר).
* הזדקרות - 57 קמ"ש (דגמי מוטת כנפיים 17 מטר).
* נטל מים - 130 ק"ג.
* יחס גלישה (שיעור איבוד גובה ביחס למרחק האופקי) - 45.5 מטר (דגמי מוטת כנפיים 15 מטר).
* יחס גלישה (שיעור איבוד גובה ביחס למרחק האופקי) - 42.5 מטר (דגמי מוטת כנפיים 17 מטר).
* דגם שהחליפו: "Glaser-Dirks DG-300"  (יוצר משנת 1983, יוצרו 511 יחידות).

## תמונות

קובץ:DG 200.jpg | "גלייזר דירקס DG-200"    
קובץ:Glaser-Dirks DG 202.jpg |"גלייזר דירקס DG-202" 
קובץ:Deeside Gliding Club - geograph.org.uk - 235671.jpg | "גלייזר דירקס DG-200"  
קובץ:Gliding Competition at Aboyne Airfield - geograph.org.uk - 4832.jpg | "גלייזר דירקס DG-200"  
 

## ראו גם
* דאון

## קישורים חיצוניים

* 

## הערות שוליים

קטגוריה:כלי טיס
קטגוריה:דאייה
גלייזר דירקס DG-200
טוורק

ממוזער|300px| ריקוד טוורק
**טוֶורק** או **טוורקינג** (מאנגלית: **Twerk**) הוא סוג של ריקוד שמקורו במוזיקת הבאונס של ניו אורלינס בשנות ה-80 המאוחרות. הריקוד מבוצע בעיקר על ידי נשים, אך לא בהכרח. במהלך הריקוד, הרקדנים מניעים במהירות וברפטטיביות את האגן, ובמטרה להזיז את חלקו האחורי ואת הישבן, לעיתים קרובות תוך כדי כריעה. בשנות ה-90, הטוורק התפשט באופן נרחב במסיבות אפרו-אמריקאיות בדרום ארצות הברית, בעיקר בניו אורלינס, ממפיס, וירג'יניה ביץ', מיאמי, אטלנטה ויוסטון.

ב-29 באוגוסט 2014 מילון אוקספורד האנגלי צירף למכלול ההגדרות שלו את המילה טוורק. לפי ההגדרה המדוקדקת מתואר הטוורק כ"ריקוד לצלילי מוזיקה פופולרית בזיקה מינית פרובוקטיבית שמשלבת תנועות ירך בפוזיציה נמוכה ומשתופפת".

## היסטוריה
את המקורות של ריקוד הטוורק אפשר למצוא בזרמים שונים של ריקוד קאריבי ואפרו-אמריקאי שהתפתחו מאז שנות ה-80. גם סגנון הדאנס-הול רגאיי הג’מייקני נחשב להשפעה על התפתחות הטוורקינג. קיים דמיון גדול לריקוד האפריקאי השבטי מאפוקה, שהתפתח במערב אפריקה. הריקוד מכונה "ריקוד האחוריים" ובסוף שנות ה-90 נאסר בחוף השנהב על ביצוע בציבור של הגרסה המודרנית של הריקוד, שכוללת תנועות משגל ולבישת תחתוני חוטיני.

בארצות הברית הריקוד החל לחדור לתרבות השוליים, ונצפה לראשונה בשנת 1982 בתוכנית המוזיקה "Top Of The Pops" בהופעה של להקת הניו-וייב הבריטית הייזי פנטייזי. לאורך שנות ה-90 והאלפיים המוקדמות קליפי היפ-הופ מניו-אורלינס ואטלנטה הפיצו את הריקוד. בסוף שנות ה-90 חשף הראפר ג'ובינייל את הסגנון לקהל רחב יותר. הוא פרסם את הקטע "Back That Azz Up" ב-MTV ובו רקדניות הדגימו ריקודי נענוע ישבנים בסגנון מוקדם של הטוורקינג. בתחילת שנות האלפיים ליל ג'ון ונלי החדירו לתודעה עוד יותר את תנועות הריקוד כשכללו בקליפים שלהם חשפניות מאטלנטה שביצעו אותו. המקור המובהק להתפתחות הריקוד הוא סצנת הבאונס בניו-אורלינס. הבאונס הוא חלק מתרבות ההיפ-הופ האפרו-אמריקאי, מורכב לרוב מראפ בסיסי ויושב על קצב מהיר הדומה לטכנו. הבאונס וריקודי הטוורק, זכו לחשיפה עולמית עם מפיקים כמו דיפלו שאימצו את הסגנון לתוך המוזיקה שלהם.

הריקוד זכה לפרסום במרץ 2013 כאשר כוכבת הנוער, מיילי סיירוס, העלתה לרשת וידאו בו היא לבושה בחליפת חד קרן, ורוקדת לצלילי היפ-הופ כשהיא מנתרת ומנענעת את הישבן. באותה שנה "twerk" היה הסיפא הפופולרית ביותר בגוגל לשאלה "What is".

## קישורים חיצוניים

* ההיסטוריה המלאה של הטוורק

## הערות שוליים

קטגוריה:תופעות אינטרנט
קטגוריה:מחול
קטגוריה:היפ הופ
TaqMan

**TaqMan** הוא סוג של גלאי DNA הידרוליטי שנועד להגביר את הסגוליות של Real Time PCR. השיטה דווחה לראשונה בשנת 1991 על ידי החוקר, קארי מוליס, פותחה על ידי חברת רוש וכעת שייכת לחברת Applied Biosystems (חלק מחברת Thermo Fisher Scientific).

העיקרון בבסיס השיטה תלוי בפעילות אקסונוקלאז מכיוון '5 ל-'3 של האנזים Taq polymerase, החותך גלאי שעבר היברדיזציה לרצף המשלים שלו, בשילוב זיהוי על בסיס פלואורופור. כמו בשיטות qPCR אחרות, הסיגנל הפלואורסצנטי מאפשר מדידה כמותית של הצטברות חומר בשלב הגידול האקספוננציאלִי של ה-qPCR. גלאי TaqMan מאפשרים להגביר שכפול של מקטע DNA מסוים בלבד וכך להגדיל את סגוליות הזיהוי. TaqMan קרוי על שם משחק המחשב פק-מן.
קטגוריה:תגובות כימיות
קטגוריה:ביולוגיה: שיטות ומכשור
ארל לויד

**ארל פרנסיס לויד** (באנגלית: **Earl Francis Lloyd**; 3 באפריל 1928 – 26 בפברואר 2015) היה כדורסלן אמריקאי, אשר שיחק בליגת ה-NBA בין העונות –. נודע כשחקן האפרו-אמריקאי הראשון שהשתתף במשחק NBA. בעונת  זכה באליפות ה-NBA כשחקן סירקיוז נשיונלס, ולאורך קריירת המשחק העמיד ממוצעים של 8.4 נקודות, 6.4 ריבאונדים ו-1.4 אסיסטים למשחק.

בשנת 2003 הוצג בהיכל התהילה של הכדורסל כ"תורם לכדורסל".

## נעורים ומכללות
לויד נולד וגדל בעיר אלכסנדריה שבוירג'יניה, ולמד בבית ספר מופרד. ככדורסלן מצטיין קיבל מלגת לימודים מאוניברסיטת המדינה של וירג'יניה המערבית, בה למד בין השנים 1946–1950. כשחקן קבוצת הכדורסל של האוניברסיטה זכה בשתי אליפויות "מחוז ה-CIAA" של ליגת המכללות השנייה, בעונות 1948 ו-1949. בעונת 1950 רשם ממוצעים של כ-14 נקודות וכ-8 ריבאונדים למשחק, וקבוצתו הפסידה בגמר הטורניר המחוזי.

## קריירת משחק
בעונת  היה לויד אחד משלושת השחקנים האפרו-אמריקאים הראשונים בליגת ה-NBA, לצד צ'אק קופר ונת'ניאל קליפטון. בעוד קופר היה הראשון מבין השלושה שנבחר בדראפט ה-NBA (בחירה 14), וקליפטון היה הראשון שחתם על חוזה רשמי, לויד זכור כאפרו-אמריקאי הראשון שהשתתף בפועל במשחק NBA. על אף שנלקח על ידי וושינגטון קפיטולס בבחירה ה-108 בלבד של דראפט ה-NBA 1950, זכה לויד למקום בסגל הקבוצה, ולקח חלק במשחק פתיחת העונה מול רוצ'סטר רויאלס. באותו משחק, שהתקיים ב-31 באוקטובר 1950, קלע לויד 6 נקודות עבור קבוצתו.

ב-9 בינואר 1951, לאחר שבעה משחקים בעונת 1950/1951, התפרקה וושינגטון קפיטולס, ולויד התגייס לצבא ארצות הברית. לקראת עונת  חזר לשחק כדורסל, וחתם בקבוצת סירקיוז נשיונלס בה שיחק ב-6 העונות הבאות. בעונת  רשם שיאי קריירה של 10.2 נקודות, 7.7 ריבאונדים ו-2.1 אסיסטים בממוצע למשחק, וזכה עם הנשיונלס באליפות ה-NBA. בכך היה האפרו-אמריקאי הראשון שזוכה באליפות ה-NBA, לצד חברו לקבוצה ג'ים טאקר.

בעונות  ו- שיחק עבור דטרויט פיסטונס, בטרם פרש ממשחק בגיל 31.

## לאחר הפרישה ממשחק
בעונת  מונה לעוזרו של מאמן דטרויט פיסטונס, דייב דבושר, ובמהלך עונת  החליף את בוץ' ואן ברדה קולף כמאמן הראשי של הקבוצה. בכך הפך לאפרו-אמריקאי הרביעי שמשמש כמאמן ראשי ב-NBA, אחרי ביל ראסל, לני וילקינס ואל אטלס. עד סיום אותה עונה רשמה דטרויט מאזן ניצחונות שלילי 20–50, ולאחר שפתחה את העונה העוקבת עם מאזן 2–5 פיטרה את לויד מאימון הקבוצה, ומינתה במקומו את ריי סקוט.

בשנים הבאות עבד לויד בהשמת עובדים במערכת החינוך הציבורי בדטרויט. בשנת 2003 הונצח בהיכל התהילה של הכדורסל כ"תורם לכדורסל".

ב-26 בפברואר 2015 נפטר לויד, בגיל 86.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
קטגוריה:וירג'יניה: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני סירקיוז נשיונלס
קטגוריה:כדורסלני דטרויט פיסטונס
קטגוריה:מאמני כדורסל אמריקאים
קטגוריה:מאמני דטרויט פיסטונס
קטגוריה:היכל התהילה של הכדורסל: תורמים
קטגוריה:כדורסלני וושינגטון קפיטולס
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1928
קטגוריה:אמריקאים שנפטרו ב-2015
דאצ'יה סולנזה

**דאצ'יה סולנזה** (ברומנית: **Dacia Solenza**) היא מכונית משפחתית מתוצרת יצרנית הרכב הרומנית **[[דאצ'יה]]** אשר יוצרה בין השנים 2003–2005.

דגמי "דאצ'יה סולנזה" יוצרו ברומניה ובאוקראינה.

באוקראינה יוצרו דגמי "דאצ'יה סולנזה" על ידי יצרנית הרכב האוקראינית  "ZAZ"  (שם מלא: "Zaporizhia Automobile Building Plant").

## סוגי מנועים
* מנוע בנזין
* מנוע דיזל

## מאפיינים
* 5 נוסעים
* 5 דלתות בסגנון "Liftback"
* מנוע קדמי
* מנוע הנעה קדמית
* תאוצה בין 0-100 קמ"ש היא 13.1 שניות (מנוע בנזין 1.4 ליטר)
* תאוצה בין 0-100 קמ"ש היא 16.9 שניות (מנוע דיזל 1.9 ליטר)

## תמונות

קובץ:Dacia Solenza.jpg | "דאצ'יה סולנזה" 
קובץ:Dacia in Bucharest 2.jpg | "דאצ'יה סולנזה" (צולם בבוקרשט) 
קובץ:Dacia Solenza 1.4 MPI Confort.jpg  | "דאצ'יה סולנזה" 
קובץ:Dacia Solenza 1.4 MPI Confort -.jpg  | "דאצ'יה סולנזה" 
קובץ:Dacia Solenza Rapsodie in Istanbul.jpg  | "דאצ'יה סולנזה" 
קובץ:Solenza Scala 2004.jpg | "דאצ'יה סולנזה", שנת 2004 
קובץ:Dacia Solenza en Belgique -.JPG | "דאצ'יה סולנזה"  (צולם בבלגרד)
קובץ:Dacia Solenza Clima.jpg | "דאצ'יה סולנזה" 
קובץ:Solanzaroum.JPG | "דאצ'יה סולנזה" 


## ראו גם
* דאצ'יה
* דלתא (רכב)
* דאצ'יה לוסטון
* דאצ'יה נובה

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2003
קטגוריה:כלי רכב המיוצרים ברומניה
סולנזה
הבנק הלאומי של קזחסטן

**הבנק הלאומי של קזחסטן** (בקזחית: **Қазақстан Ұлттық банкі**; באנגלית: **National Bank of Kazakhstan**) הוא הבנק המרכזי של קזחסטן שנוסד ב-13 באפריל 1993. נגיד הבנק מונה על ידי נשיא קזחסטן. נגיד הבנק הנוכחי הוא גריגורי אלכסנדרוביץ מרצ'נקו.

## היסטוריה
הבנק הלאומי של קזחסטן הוקם ב-13 באפריל 1993, כשנה וחצי מהתפרקות ברית המועצות. תוך זמן קצר לאחר היסוד, הוקמה בורסת קזחסטן.

ב-15 בנובמבר 1999, הבנק הלאומי של קזחסטן ייסד את בעל המניות היחיד שיש בקזחסטן, קרן ביטוח ההפקדות .

## קישורים חיצוניים
* 

## הערות שוליים

קזחסטן
קטגוריה:קזחסטן: כלכלה
קטגוריה:אלמטי
פוקימון קריסטל

**פוקימון קריסטל** (ביפנית: **ポケットモンスター クリスタルバージョン**; ברומאג'י: **Poketto Monsutā Kurisutaru Bājon**; באנגלית: **Pokémon Crystal Version**) הוא משחק משחק תפקידים ממוחשב שפותח על ידי חברת Game Freak ופורסם על ידי נינטנדו לקונסולה הניידת גיים בוי קולור. פוקימון קריסטל היא גרסה משופרת של פוקימון זהב וכסף, והיא חלק מהדור השני של סדרת משחקי הווידאו של פוקימון. הגרסה שוחררה ביפן ב-14 בדצמבר 2000, בצפון אמריקה ב-29 ביולי 2001 ובאירופה ב-2 בנובמבר 2001.

ב-26 בינואר 2018, פוקימון קריסטל שוחררה ברחבי העולם בקונסולת Nintendo 3DS Virtual.

## משחקיות
פוקימון קריסטל זהה במידה רבה לגרסת זהב וכסף, על אף שכולל תכונות חדשות. יחד עם זהב וכסף, הוא אחד ממשחקי הפוקימון הראשונים המאפשרים לשחקן לבחור את המין של הדמות שלו, ואילו בעבר הדמות הייתה תמיד זכר. כמו כן, נוספו אנימציות לפוקימונים; למשל, כאשר סינדקוויל נכנס לקרב, הלהבות על גבו מהבהבות. תכונה זו נעלמה בפוקימון רובי ספיר ופוקימון אדום אש וירוק עלה, אך הופיעה בכל המשחקים הבאים החל מפוקימון ברקת. התוספת הגדולה ביותר של המשחק הייתה מגדל הקרב, בניין חדש המאפשר לשחקנים להשתתף במריבות כמו בפוקימון אצטדיון. המהדורה היפנית של המשחק נקלטה באופן בלעדי עם המתאם הנייד GB, מכשיר המאפשר חיבור עם שחקנים אחרים באמצעות הטלפון הנייד.

## ביקורות
פוקימון קריסטל זכה לביקורות חיוביות מהמבקרים, אם כי רבים ציינו שאין מספיק תוספות ופיצ'רים חדשים כדי להגדיר את השינוי מפוקימון זהב וכסף באופן משמעותי. קרייג האריס מ-IGN הגדיר את המשחק "יוצא מן הכלל" ודירג אותו ב-9 מתוך 10. ביפן, מגזין Famitsu דירג את המשחק ב-34 מתוך 40 נקודות.

קריסטל היה המשחק השני הכי נמכר בקונסולת Game Boy Color ביפן, עם 1,871,307 עותקים שנמכרו.

## קישורים חיצוניים

* האתר הרשמי של נינטנדו ביפן

## הערות שוליים

קטגוריה:משחקי וידאו של פוקימון
קטגוריה:משחקי תפקידים ממוחשבים
קטגוריה:משחקי וידאו משנת 2000
קטגוריה:משחקי וידאו שפותחו על ידי שיגרו מיאמוטו
קטגוריה:משחקי גיים בוי
קטגוריה:משחקי וידאו שפותחו ביפן
חינוך תזונתי

**חינוך תזונתי** כחלק מחינוך לבריאות הוא מכלול דרכי למידה שנועדו לסייע בביצוע החלטות מושכלות בנוגע למזון הנצרך ובעידוד אורח חיים בריא, תוך מתן דגש על בישול ותזונה מאוזנת והקפדה על התעמלות וכושר. החינוך כולל שילוב של אסטרטגיות חינוכיות, המלוות בתמיכה סביבתית, שנועדו להקל על אימוץ מרצון של בחירות מזון ושל התנהגויות אחרות הקשורות לתזונה, המסייעות לשמירה על בריאות.

מערך החינוך התזונתי משלב פעילויות ברמת הפרט, הקהילה והמדיניות הממשלתית. שיעורי החינוך התזונתי מועברים על ידי מחנכים מתחום התזונה במכללות, אוניברסיטאות ובתי ספר, סוכנויות ממשלתיות, תאגידים, חברות תקשורת ויחסי ציבור, תעשיית המזון, ארגוני התנדבות ועוד. שיעורי חינוך תזונתי בבתי ספר מועברים במדינות רבות ברחבי העולם, כאשר בחלקן מדובר בשיעור חובה, כולל רבות ממדינות האיחוד האירופי.

## חינוך תזונתי בארצות הברית
ב -1969, קבע כנס של הבית הלבן בנושא מזון, תזונה ובריאות, כי החינוך התזונתי צריך להיות חלק מתוכניות הלימודים של בתי הספר והוא אושר על פי חוק תזונה לילדים. בשנת 1978, יצר משרד החקלאות האמריקאי את התוכנית לחינוך והכשרה של תזונה (NET), במטרה לסייע באמצעות מענקים במימון תוכניות לחינוך תזונתי במערכות החינוך הממלכתיות.

בשנת 2010 העביר הממשל את חוק "ילדים בריאים ושבעים" שכלל הוראות שהובילו רפורמות שקבעו דרישות מינימום בהן כל המזון והמשקאות שנמכרים בקמפוסים ובבתי הספר חייבים לעמוד. הסטנדרטים החדשים כוללים מגבלות על כמות הסוכר, הנתרן, הקלוריות והשומן הרווי שמכיל כל פריט.

## חינוך תזונתי כחלק מתוכנית הלימודים הכללית
לעיתים התכנים לא מועברים בשיעורים ייעודיים, אלא משולבים בעולמות תוכן שונים, כמו בשיעורי מתמטיקה או שפה, ומשמשים לתרגול החומר הנלמד תוך העמקת ההבנה בחשיבות התזונה הבריאה. כך למשל בתחילת 2019 שולבו בשיעורי המתמטיקה בבתי הספר היסודיים בבריטניה מטלות כמו ספירת קוביות סוכר במשקאות ממותקים, המרתן לגרמים ושקלול הכמויות בצריכה ממושכת של שבועות, חודשים ושנים.

## חינוך תזונתי בישראל
תוכנית חינוך תזונתי אינה נכללת במערך שיעורי תוכנית הליבה במשרד החינוך, אולם החל משנת 2009 אושרה תוכנית לימודים נוספת (תל"ן) לשיעורי תזונה מעשיים בשם "אוכלים בריא", המועברת בעשרות מוסדות חינוכיים ברחבי ישראל, גנים, בתי ספר יסודיים וחטיבות הביניים.

## הערות שוליים

2019 01
קטגוריה:תזונה
קטגוריה:תחומים בחינוך
סויוז TM-3

**סויוז TM-3** (ברוסית: **Союз TM-3**) הייתה חללית מסדרת סויוז, שהמריאה ב-22 ביולי 1987 מקוסמודרום בייקונור שבקזחסטן במטרה להגיע לתחנת החלל מיר.

## צוות
### צוות המראה
* אלכסנדר ויקטורנקו - מפקד
* אלכסנדר אלכסנדרוב - מהנדס טיסה (בהמראה) 
*  מוחמד פאריס - קוסמונאוט חוקר

### צוות נחיתה
* יורי רומננקו - מפקד
* אלכסנדר אלכסנדרוב - מהנדס טיסה 
* אנטולי לבצ'נקו - קוסמונאוט חוקר

### צוות גיבוי
* אנטולי סולוביוב - מפקד
* ויקטור סביניך - מהנדס טיסה 
*  מוניר חביב- קוסמונאוט חוקר

## תיאור המשימה
"סויוז TM-3" שוגרה ב-22 ביולי 1987 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM.  השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר ב-24 ביולי עברה ללא בעיות. מחמוד פאריס ביצע צילומי שטח סוריה בהתאם לתוכנית שהוכנה עבורו.

לאחר מספר ימים ויקטורנקו ופאריס חזרו לכדור הארץ בחללית סויוז TM-2.

חללית "סויוז TM-3" נותרה מחוברת לתחנת החלל כחללית חירום.

ב-29 בדצמבר "סויוז TM-3" התנתקה מתחנת החלל מיר וחזרה לכדור הארץ כאשר על סיפונה יורי רומננקו, אלכסנדר אלכסנדרוב ואנטולי לבצ'נקו (הגיעו עם חללית סויוז TM-4).

## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1987 בברית המועצות
שי קונסטנטין

**שי חיים קונסטנטין** (נולד ב-27 ביוני 1996) הוא כדורגלן ישראלי המשחק בעמדת המגן הימני בהפועל כפר שלם.

## קריירה
קונסטנטין החל לשחק כדורגל בקבוצות הילדים של הפועל צפרירים חולון, וכשהיה בן 12 עבר למחלקת הנוער של בני יהודה תל אביב. ב-13 במרץ 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 2–1 על עירוני טבריה בליגה הלאומית, ושבוע לאחר מכן פתח בהרכב במשחק מול מכבי הרצליה שהסתיים בתיקו 0–0. בסך הכל ערך קונסטנטין ארבע הופעות בקבוצה הבוגרת בעונת 2014/2015, ולאחר שהקבוצה עלתה לליגת העל המשיך לשחק בקבוצת הנוער, ובמקביל ערך 11 הופעות במדי הקבוצה הבוגרת בליגת העל. בעונת 2016/2017 שותף בשמונה משחקים בכל המסגרות, מתוכם חמישה משחקים בליגת העל, ובתום העונה זכה עם הקבוצה בגביע המדינה. הוא לא שותף בניצחונה של בני יהודה על מכבי תל אביב בפנדלים במשחק הגמר.

ב-15 בינואר 2018 הושאל להפועל נצרת עילית מהליגה הלאומית. ב-11 במאי 2018 כבש את שער הבכורה שלו בקריירה, בהפסד 3–4 להפועל תל אביב, ובאותו משחק הורחק לראשונה בכרטיס אדום.

לקראת עונת 2018/2019 חזר לבני יהודה, ותפס את מקומו בהרכב של מאור קנדיל שעזב למכבי תל אביב. ב-2 בספטמבר 2018 כבש את שער הבכורה שלו בליגת העל, בתיקו 2–2 נגד מכבי פתח תקווה.

ב-25 ביוני 2019 חתם בקבוצת בית"ר ירושלים לשלוש עונות. בית"ר ירושלים שילמה עבורו לבני יהודה 400 אלף שקל, ובנוסף העבירה את הזכויות על כרטיסו של אבישי כהן אשר שיחק בבני יהודה כמושאל. ב-6 בספטמבר 2019 כבש את שער הבכורה שלו במדי בית"ר בניצחון 0–3 על מכבי נתניה.

ב-23 במאי 2021 חתם לשלוש שנים במכבי נתניה, עמה זכה בגביע הטוטו לעונת המשחקים 2022/23.

ב-17 ביולי 2023 חתם בעירוני טבריה. בסיום העונה העפיל עם הקבוצה לליגת העל.ב-12 בנובמבר 2025 חתם בהפועל כפר שלם.

## חיים אישיים
קונסטנטין הוא בנו של כדורגלן העבר משה קונסטנטין.

## תארים
;בני יהודה
*גביע המדינה: 2016/2017, 2018/2019

;בית"ר ירושלים
*גביע הטוטו: 2019/2020

;מכבי נתניה
*גביע הטוטו: 2022/2023
;עירוני טבריה
*גביע הטוטו לליגה הלאומית: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני בני יהודה תל אביב
קטגוריה:כדורגלני הפועל נוף הגליל
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני עירוני טבריה
קטגוריה:חולון: כדורגלנים
קטגוריה:ישראלים שנולדו ב-1996
מיריסצ'יה

**מיריסצ'יה** (שם מדעי: *Mirischia*; משמעות השם מיוונית: "מפרק ירך נפלא") הוא סוג של דינוזאור קטן ממשפחת הקומפסוגנתוסיים. בשנת 2000 דווח שנמצא על ידי חופר לא חוקי במדינת פרנמבוקו, ברזיל. בשנת 2004 סווג וקיבל את שמו מהחוקר הבריטי דארן נאיש. המאובנים כללו בעיקר עצמות רגליים ואגן וכן כמה צלעות. דינוזאור זה חי בסופו של הקרטיקון לפני 108 מיליון שנה.

הוא היה טורף דו-רגלי באורך 2.1 מטר ומשקל 7 ק"ג בממוצע והיה בעל זנב ארוך ששימש לאיזון. תכונה ייחודית שנמצאה בדינוזאור הייתה שקיות אוויר לאורך העצמות שבצידם הימני היו בעלי חריצים גדולים. דבר זה ידוע כיום רק מעופות, מה שמרמז על הקשר בינו לעופות המודרניים. בנוסף העצמות של הדינוזאור היו קלות ורזות מאוד.

הוא היה קרובו של הקומפסוגנתוס מאנגליה של היורה ואולי מאבותיהם של ראשוני הטירנוזאורים.

## קישורים חיצוניים

קטגוריה:קומפסוגנתוסיים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2004
מבשלת שריגים

**מבשלת שריגים** היא מבשלת בירה בוטיק ישראלית.

## הקמה ופעילות
המבשלה הוקמה ביישוב שריגים, בסוף 2011 על ידי אוהד אילון ועופר רונן. קודם להקמת המבשלה עסקו השניים בנפרד בבישול בירה. עופר רונן איש היי-טק שהחל בבישול בירה כתחביב, לאחר שנחשף אליו בעת שהותו בקליפורניה; הקים את "מבשלת רונן" במבשרת ציון, וייצר מספר סוגי בירות שזכו לפרסים. אוהד אילון הקים את "מבשלת עמק האלה" שגם זכתה לפרסים על התוצרת שלה. בעקבות ההצלחה החליטו השניים לאחד כוחות והקימו את "מבשלת שריגים".

המותגים המרכזים של המבשלה הם "עמק האלה" בירות בסגנון אירופאי קלאסי הנקראת על שם אזור המבשלה, ו"רונן" בירות בסגנון בוטיק אמריקאי על שם המייסד עופר רונן.
מוצרי המבשלה משווקים בתפוצה רחבה, וניתן למצוא אותם בחנויות משקאות רבות בישראל. הבירות משווקות בבקבוקי 330 מ"ל ובחביות עבור מספר ברים ומסעדות. מוצרי המבשלה והממזקקה כשרים בהשגחת רבנות מטה יהודה.

## פרסים
*בשנת 2009 עוד בהיותה מבשלה חובבנים זכתה בירת החיטה של אילון במקום הראשון בתחרות "לונשוט 2009" בקטגוריית בירות חיטה.
*בשנת 2010 זכתה הבירה **רונן - הכהה המרושעת** במקום הראשון בתחרות "לונגשוט 2010" של Samuel Adams בקטגוריית באייל הכהה.
*בשנת 2011 זכתה הבירה **רונן - הכהה המרושעת** במדליית כסף בתחרות "BIRA 2011" הבינלאומית.
*בשנת 2011 זכתה הבירה **רונן - הבירה המכוערת** במדליית זהב בתחרות "BIRA 2011" הבינלאומית.
*בשנת 2011 זכתה **עמק האלה - טריפל בלגית** בפרס "Best in Show" בפסטיבל הבירה השנתי "מעברות 2011".
*בשנת 2017 זכתה **עמק האלה - טריפל בלגית** במדליית כסף בתחרות "Golden Beer 2017".

## סוגי הבירות
***עמק האלה - בלונד אנגלית** 5.2% כוהל בנפח, בירה זהובה בסגנון Summer Ale אנגלי.
***עמק האלה - אירית אדמונית** 5.5%.
***עמק האלה - חיטה בווארית** 5.1%, בירה בסגנון חיטה גרמנית (Weissbier).
***עמק האלה - טריפל בלגית** 9.2%, בירה בהירה בסגנון מנזרים בלגי.
***רונן - הכהה המרושעת** 6.2%, אייל כהה.
***רונן - החיטה המחוצפת** 6.1%, חיטה.
***רונן - הבירה המכוערת** 6.5%, IPA מרירה וארומטית. הבירה דורגה כבירה הטובה ביותר בישראל (2013) על ידי RateBeer.

## מזקקת הינשוף השיכור
**מזקקת הינשוף השיכור** הוקמה כחממה בתוך מבשלת שריגים בשנת 2020. ניר דותן, טייס חיל האוויר לשעבר ודוקטור לביוכימיה החל לזקק וויסקי שיפון בשיתוף פעולה עם מבשלת שריגים. וויסקי שיפון בסגנון אמריקאי ורום בסגנון ג'מאיקני הם מוצרי הדגל של המזקקה. נכון לשנת 2023 זהו ה-Rye Whisky היחידי המיוצר בישראל.

## ראו גם
* בירה בישראל

## קישורים חיצוניים
* 
* 
* 

## הערות שוליים

שריגים
קטגוריה:שריגים
מסיאקזאורוס

**מסיאקזאורוס** (שם מדעי: *Masiakasaurus*; במלגשית: "Masiaka" - "אכזרי", ביוונית: "Saurus" - "לטאה") הוא סוג של דינוזאור טורף ממשפחת הנואזאוריים אשר חי במדגסקר בתור הקרטיקון לצד פאונה ייחודית כמו הרפטוזאורוס ארוך הצוואר, קרפדת בילזבופו, התרופוד רהונאביס והטורף הקניבלי מג'ונגזאורוס. בסוג נמצא מין אחד - *Masiakasaurus knopfleri* שקיבל את השם מהזמר הבריטי מארק נופלר.

מאובניו של הדינוזאור התגלו ב-2001 בצפון-מערב מדגסקר, בקרבת העיר מאהאז'אנגה, ותוארו בידי החוקר סקוט ד. סאמפסון (Scott D. Sampson). המאובנים נמצאים כיום במוזיאון פילד להיסטוריה של הטבע. השרידים שנמצאו מהווים 40% מהשלד של הדינוזאור.

## מאפיינים
למסיאקזאורוס, שהגיע לאורך 1.8–2 מטרים, היו לסתות מוארכות בעלות מפתח רחב. בתוך פיו היו שורות שיניים מחודדות, והשיניים שבקצוות הלסת התחתונה היו מעוקלות בזווית כלפי חוץ. הוא היה בעל חלל עיניים גדול והיו כמה זיזים בקצה עורפו וצווארו. הגוף היה קל ובנוי לריצה, עם זנב ורגליים דקים וארוכים. הרגליים היו דקות מאוד, בדומה לבני משפחת האבליזאוריים, קרוביו הרחוקים.

המסיאקזאורוס השתמש בשיניו כנראה בשביל לעזור לו לתפוס טרף קטן כמו זוחלים או חסרי חוליות מהקרקע ואולי הוא אף השתמש בהם כדי לאכול פירות נפולים. מבנה הלסתות מרמז לכך שלא היה יכול לקרוע באמצעותן פיסות מזון אך הוא היה יכול ללכוד טרף בתוך פיו במהירות. עקב גודלו הקטן שימש כמזון לטורפים המקומיים, כגון המג'ונגזאורוס, והוא השתמש ברגליו הארוכות כדי לברוח ממנו. ייתכן שחי בחבורות קטנות.

## בתרבות
*המסיאקזאורוס מופיע בסדרה "כוכב פרהיסטורי", שם נראים כמה פרטים שצדים סרטנים, אך אחד הפרטים נטרף על ידי קרפדת בילזבופו.
*בנוסף הוא מופיע במשחק פארק היורה 3: בניית פארק.

## קישורים חיצוניים

קטגוריה:בעלי חיים שתוארו ב-2001
קטגוריה:נואזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:מדגסקר: מאובנים
קטגוריה:טקסונים שתוארו בידי סקוט ד. סאמפסון
קטגוריה:טקסונים שתוארו בידי קתרין אן פורסטר
קטגוריה:מאובני טקסונים שתוארו ב-2001
אפרוונאטור

**אפרוונאטור** (שם מדעי: **Afrovenator**; מילולית: "טורף אפריקני") הוא סוג דינוזאור טורף ממשפחת המגלוזאוריים אשר חי בתור היורה בצפון אפריקה הקדומה. מאובניו נמצאו בניז'ר בידי הפלאונטולוג פול סרנו, באותו מקום בו נמצאו דינוזאורים אפריקנים נוספים כמו הג'ובריה. החפירות גילו ממצא אחד מהמין - *Afrovenator abakensis*.

דינוזאור זה היה דומה לטורווזאורוס והמגלוזאורוס האירופאים והגיע לאורך של 8 מטרים ולמשקל של מעל 1 טון. הוא היה בעל זרועות באורך 40 ס"מ וירך ארוכה באורך 76 ס"מ. הוא היה בעל גולגולת ארוכה ונמוכה עם שיניים דקות יחסית, אף שהללו מעולם לא התגלו והם משוערות ממראה מינים אחרים.

הוא חי במדבר סהרה של היורה והיה מטורפי העל של האזור. כנראה שהוא צד דינוזאורים איטיים או חולים.

## גלריה

קובץ:Afrovenator Abakensis by PaleoGeek.jpg
קובץ:Afrovenator abakensis dinosaur.png
קובץ:Afrovenator front.jpg


## קישורים חיצוניים

קטגוריה:מגלוזאוריים
קטגוריה:דינוזאורים שחיו ביורה תיכון באפריקה
קטגוריה:טקסונים שתוארו בידי פול סרנו
קטגוריה:מאובני טקסונים שתוארו ב-1994
גביע המדינה בכדורסל 1976/1977

**גביע המדינה בכדורסל ל[[עונת 1976/1977 בליגה הלאומית בכדורסל|עונת 1976/1977]]** היא התחרות ה-17 מאז היווסדו של המפעל.

שבועיים לאחר זכייתה בגביע אירופה, זכתה מכבי תל אביב בגביע המדינה ה-14 בתולדותיה, לאחר ניצחון בגמר על הפועל תל אביב.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב זכתה בתואר ה-14 בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 194-197
*אלכס דורון, כל הפרסים בסל של טל, מעריב, 26 באפריל 1977
*

## הערות שוליים

קטגוריה:1976 בישראל: ספורט
קטגוריה:1977 בישראל: כדורסל
קטגוריה:תחרויות כדורסל ב-1976
קטגוריה:תחרויות כדורסל ב-1977
קטגוריה:עונות בגביע המדינה בכדורסל
פנטידראקו

**פנטידראקו** (שם מדעי: *Pantydraco*) הוא סוג של דינוזאור ארוך-צוואר מהקבוצה דמויי זאורופודים שהיה קרוב לפלטאוזאורוס וחי בסוף הטריאס. מאובניו נמצאו בבריטניה ב-2007. משמעות השם היא מקיצור של: "Pant-y-ffynnon" שפירושו "הבור של האביב" בולשית, עקב הימצאו באזור של מחצבה בעמק יבש בוויילס. הכינוי "draco" משמעו: דרקון, עב מראה ראשו.

דינוזאור זה היה מאבותיהם הראשונים של הזאורופודים אך בצורתו הוא דווקא דמה לתרופודים הטורפים והיה דו-רגלי. אורך הדינוזאור שנמצא הגיע ל-0.7-1 מטר, אך מוערך שהיה מדובר בפרט צעיר ופרט בוגר הגיע לאורך 3 מטר ולמשקל 50 ק"ג. למרות שקרוביו העתידיים היו צמחוניים, הוא עצמו אולי ניזון גם מטרף, אותו תפס עם טפריו הארוכות. ראשו היה מוארך ובעל שיניים מחודדות והוא היה זריז ובעל זנב ארוך וגמיש והיה רחב באזור הירכיים. גפיו האחוריות נועדו לתמוך במשקלו.

## קישורים חיצוניים

קטגוריה:דמויי זאורופודים
קטגוריה:דינוזאורים שחיו בטריאס עליון באירופה
קטגוריה:מאובני טקסונים שתוארו ב-2007
שיר זר: משירי לאונרד כהן בעברית

**שיר זר: משירי לאונרד כהן בעברית** הוא אלבום פרי יוזמה משותפת של גיא חג'ג' ממגזין המוזיקה "השרת העיוור" ודויד פרץ, מוזיקאי, שיצא כמחווה ליום הולדתו ה-70 של לאונרד כהן בשנת 2004.

האלבום, בהפקתו של פרץ, כולל אוסף שירים של 18 אמנים אלטרנטיביים ישראלים שהקליטו גרסאות משלהם לשירי כהן בתרגום לעברית.

באלבום השתתפו, בין היתר, גבריאל בלחסן, שרון מולדאבי, רותם אור ואמנים רבים נוספים.

האלבום היה זמין להורדה מהאתר בחינם, אך בעקבות בקשה של מחזיקי זכויות ההוצאה לאור על התרגומים בישראל הפצתו נאסרה.

## שירי האלבום
# אלי סורני – עזה תל אביב
# סגול 59 – צ'לסי הוטל #2
# נועם פלד – הללויה
# רזי בן-עזר – ז'אן ד'ארק
# איתי בלטר – שיר זר
# שרון מולדאבי – מגדל השיר
# Blush – בציפייה לקסם
# אריאל גל – התופת
# אוהד גולדברט – הלילה יהיה בסדר
# מורפלקסיס – היי, ככה לא נפרדים
# רותם אור – אחד מאתנו איננו טועה
# שני קדר – מי באש
# כפיר שתיוי – רקדי אותי עד סוף האהבה
# גלית פלורנץ – מריאן, להתראות
# טליה אליאב – סוזאן
# בילי לוי – נדמה היה זה מזמן, ננסי
# דויד פרץ – סוף זמר במיתה
# גבריאל בלחסן – אם יהיה זה רצונך

## קישורים חיצוניים
* שיר זר – משירי לאונרד כהן בעברית, באתר **השרת העיוור**
* על האמנים המשתתפים באלבום, באתר **השרת העיוור**
* שיר זר – משירי לאונרד כהן בעברית, בבלוג "יוצר השיר" של דויד פרץ
* גיא טנא, על האלבום, באתר תרבות.il

## הערות שוליים

קטגוריה:אלבומים בעברית
קטגוריה:אלבומי קונספט
קטגוריה:קצרמר אלבומים
קטגוריה:לאונרד כהן
חן מענית

**חן מענית** (נולד ב-21 בדצמבר 1975) הוא עיתונאי ופרשן משפטי ישראלי, חבר הדסק המשפטי של עיתון הארץ.

## ביוגרפיה
מענית נולד בקיבוץ הזורע, לגבי, מנהל ואוצר של מוזיאון וילפריד ישראל לאמנות ולידיעת המזרח בקיבוץ, מחלוצי הצוללנים בחיל הים, ולד"ר שרה מענית, מזכירת הקיבוץ, מורה וחוקרת ספרות. למענית שלושה אחים.

את שנות התיכון העביר במוסד החינוכי "שומריה" בקיבוץ משמר העמק ואת שירותו בצה"ל עשה ביחידה באמ"ן. ב-2005 סיים את לימודי המשפטים באוניברסיטת חיפה. בין השנים 2005–2006 התמחה אצל השופטת רעיה חפרי-וינוגרדוב בבית המשפט המחוזי בחיפה.

בשנים 2006–2008 עבד כעוזר הוראה של פרופ' פניה עוז-זלצברגר מהפקולטה למשפטים באוניברסיטת חיפה. בשנים 2007–2009 שימש עוזר משפטי בלשכת נשיא בית הדין האזורי לעבודה בחיפה, השופט רם כהן, שם כיהן בין היתר כמגשר-בפועל מטעם בית הדין לעבודה.

ב-2010 החל את עבודתו ככתב לענייני משפט ב"גלובס". ב-2012 מונה לפרשן, וב-2017 קודם לתפקיד ראש דסק התחקירים בעיתון. בין השנים 2012–2016 היה חבר ועד עיתונאי "גלובס", המשתייך לארגון העיתונאים בישראל. ב-2018 היה יוזם ושותף בצוות, בהובלת ד"ר תהילה שוורץ אלטשולר, שעמל על ניסוחו של קוד אתי לעיתון "גלובס".

מענית יזם מהלך בעיתון "גלובס" לקביעת כללים מיוחדים לאופן שבו יש לסקר אירועים פליליים. כללים אלו החלו להיות מיושמים ב-4 בספטמבר 2018. במסגרת המדיניות נקבע כי העיתון לא ישתמש בתמונות של אישים ממעצר אלא אך ורק בסיקור המעצר עצמו, או אם יש לכך הצדקה מיוחדת באישור עורך אחראי. גם בעת המעצר העיתון יקפיד על בחירת תמונות ששומרות על כבוד המסוקר. בכל פרסום הנוגע לחקירה מתנהלת יופיע "דיסקליימר" שידגיש את המיקום הרלוונטי בהליך השיפוטי (האם מדובר בחשדות בלבד/האם נערך שימוע/האם ניתן פסק דין וממתינים לגזר הדין וכו'), יובהר על ידי העיתון כי נשוא הסיקור נהנה מחזקת החפות, העיתון יפעל ככל הניתן לעדכן פרסומים קודמים באתר האינטרנט של "גלובס", ככל שאלה נגעו לאדם שזוכה, באופן שיאפשר לאדם את "הזכות להישכח" מחד ולא לשכתב את ההיסטוריה מאידך.

ביולי 2021, לאחר תריסר שנים בעיתון גלובס, החל לעבוד בדסק המשפטי של עיתון הארץ.

מענית כותב פרוזה וסיפורת, אשר במסגרתה כתב ספר ילדים. סיפורים פרי עטו התפרסמו בכתבי עת שונים. הסיפור "בגין מת" פורסם כ"סיפור מומלץ" במסגרת תחרות הסיפור הקצר של "הארץ" לשנת 2017.

מענית נשוי ללירז ואב לשלושה. מתגורר בקיבוץ הזורע.

## חשיפות עיתונאיות בולטות
ב-2012 חשף כי מתקיימים מגעים מתקדמים להסדר טיעון עם שולה זקן בתיק הולילנד, ולפיה ההסדר יכלול הודאה באשמה של זקן בחלק מסעיפי האישום, ובתמורה לכך לא תגיש הפרקליטות ערעור נגדה בפרשת טלנסקי תוך שהיא תדרוש עונש קל, הסכם שלבסוף יושם.

ב-2018 חשף כי עורך הדין יעקב וינרוט שילם כ-12 מיליון שקל לרשות המיסים בגין טענות של הרשות לחוב מס שהיה שנוי במחלוקת בין שני הצדדים.

בפברואר 2024 פרסם דו"ח של הסניגוריה הציבורית אודות הצפיפות ותנאי הכליאה הקשים בבתי הכלא בישראל לאחר מעצרי פלסטינים וערביי ישראל במהלך מלחמת חרבות ברזל.

## קישורים חיצוניים

* חן מענית, באתר גלובס

## הערות שוליים

קטגוריה:פרשנים משפטיים ישראלים
קטגוריה:סגל הארץ
קטגוריה:סגל גלובס
קטגוריה:עורכי דין ישראלים
קטגוריה:בוגרי המוסד החינוכי שומריה
קטגוריה:בוגרי אוניברסיטת חיפה: משפטים
קטגוריה:הזורע: אישים
קטגוריה:ישראלים שנולדו ב-1975
מיקסוזאורוס

ממוזער|איור אפשרי
**מיקסוזאורוס** (שם מדעי: *Mixosaurus*; מילולית: "לטאה מעורבת") הוא סוג של זוחל ימי נכחד מסדרת האיכתיוזאורים שחי בתור הטריאס. במראהו הוא היה נראה כצורת מעבר בין איכתיוזאורים נחשיים כמו הסימבוספונדילוס לבין אחרים שהזכירו דולפין בצורתם כמו האיכתיוזאורוס. הוא היה קרוב בעיקר לסוג פלרודון (Phalarodon).

המיקסוזאורוס היה מהנפוצים שבאיכתיוזאורים שנמצאו בתור הטריאס, ומאובנים שלו התגלו בסין, טימור ואינדונזיה, ברחבי אירופה עד סבאלברד ואף בקנדה, אלסקה ונבאדה שבאמריקה הצפונית. שלושה מיני מיקסוזאורוס נמצאו, הראשון שבהם התגלה ב-1887. הוא היה קטן ממדים יחסית, באורך 1–2 מטר והיה בעל סנפיר גבי קטן, זנב ארוך ורחב וארבע גפיים דמויי משוטים, איתם ריחף במים. הוא היה בעל ראש וגב קדמי שהיה גבוה יותר מאחורי הגוף והזנב. לסתותיו היו צרות ונועדו לתפיסת דגים מהירים וחלקלקים.

## ראו גם
*ברקודזאורוס - סוג קרוב.

## קישורים חיצוניים

קטגוריה:בעלי חיים שתוארו ב-1887
קטגוריה:טקסונים שתוארו בידי גאורג באוור
קטגוריה:איכתיוזאוריה
קטגוריה:בעלי חיים שחיו בטריאס תיכון באסיה
קטגוריה:בעלי חיים שחיו בטריאס תיכון באירופה
קטגוריה:בעלי חיים שחיו בטריאס עליון באסיה
קטגוריה:בעלי חיים שחיו בטריאס תיכון באמריקה הצפונית
קטגוריה:בעלי חיים שחיו בטריאס עליון באמריקה הצפונית
קטגוריה:טקסונים שהתפתחו בטריאס תיכון
יוסף, סולטאן מרוקו

**יוסף בן חסן** (בערבית: **يوسف بن الحسن**; 1882 - 17 בנובמבר 1927) היה סולטאן השושלת העלווית, ששלט במרוקו מ-1912 עד מותו בשנת 1927.

## ביוגרפיה
ימין|ממוזער| יוסף בשנת 1920
יוסף נולד בעיר מקנס לסולטאן חסן הראשון ולאשתו החמישית, רוקייה, אישה צ'רקסית מקונסטנטינופול . הוא היה הבן הצעיר מבין בניו של הסולטאן חסן הראשון. הוא ירש את כס המלוכה מאחיו, הסולטאן עבד אל-עפייד, שהודח אחרי חוזה פאס (1912), שהפך את מרוקו למדינת חסות צרפתית. הוא היה חבר השושלת העלווית .

שלטונו של יוסף היה סוער ולווה בהתקוממויות תכופות נגד ספרד וצרפת. החמור שבהם היה התקוממות הברברית בהרי הריף, בהנהגתו של עבד אל-כרים ומרד שבטי הסאהרה, בהנהגת בנו של מה אל-עינין, אחמד אל-היבא. אמנם זה התחיל במקור באזור השליטה הספרדית בצפון הארץ, אולם התפשט אף לאזור שהיה בשליטה צרפתית, עד שקואליציה של צרפת וספרד הביסו את המורדים בשנת 1925. כדי להבטיח את ביטחונו האישי, העביר יוסף את בית המשפט מפאס לרבאט, ששימשה מאז כבירת הארץ.

שלטונו של יוסף הגיע לקיצו, כאשר נפטר לפתע מאורמיה ב-17 בנובמבר 1927, ובנו מוחמד החמישי עלה לשלטון במקומו.

## קישורים חיצוניים

## הערות שוליים

קטגוריה:מעצבי דגלים
קטגוריה:ילידי 1882
קטגוריה:נפטרים ב-1927
גרמיאן

באלגברה ליניארית, **מטריצת הגרמיאן** (או מטריצת גראם) של סדרת וקטורים  v_1,\dots, v_n במרחב מכפלה פנימית היא המטריצה ההרמיטית שאיבריה הם כל המכפלות הפנימיות של שני וקטורים מתוך הסדרה, כלומר המטריצה אשר איבריה נתונים בנוסחה G_{ij}=\langle v_i, v_j \rangle. הדטרמיננטה של מטריצת הגרמיאן שווה לריבוע הדטרמיננטה של המטריצה המקורית ממנה נבנתה, על כן יישום חשוב אחד שלה הוא בקביעה האם סדרת וקטורים תלויה ליניארית: אוסף של וקטורים הוא בלתי תלוי ליניארית אם ורק אם דטרמיננטת הגרמיאן שונה מאפס. 

נקראת על שם יורגן פדרסן גרם.

## הגדרה ויישומים
במרחב וקטורי ממשי בעל מספר ממדים סופי עם המכפלה הסקלרית האוקלידית הסטנדרטית, הגרמיאן היא פשוט G = V^\mathrm{T} V (או G = \overline{V}^\mathrm{T} V בעבור מרחבים וקטוריים מעל המרוכבים), כאשר V היא המטריצה שעמודותיה הן הווקטורים  v_k.

### יישומים
* בגאומטריה רימנית, בהינתן יריעה משוכנת k-ממדית M\subset \mathbb{R}^n ומערך קואורדינטות \phi:U\to \mathbb{R}^n בעבור (x_1,\ldots,x_k)\in U\subset\mathbb{R}^k, תבנית הנפח \omega המושרית על M על ידי השיכון ניתנת לחישוב באמצעות הגרמיאן של סדרת וקטורים המהווים בסיס למרחב המשיק ל-M:
: \omega = \sqrt{\det G}\ dx_1\cdots dx_k,\quad G = \left[\left\langle \tfrac{\partial\phi}{\partial x_i},\tfrac{\partial\phi}{\partial x_j}\right\rangle\right].

נוסחה זאת מכלילה את הנוסחה הקלאסית לאינטגרל המשטחי של משטח פרמטרי \phi:U\to
S\subset \mathbb{R}^3 בעבור (x,y)\in U\subset\mathbb{R}^2:
: \int_S f\ dA \ =\ \iint_U f(\phi(x,y))\, \left|\tfrac{\partial\phi}{\partial x}\,{\times}\,\tfrac{\partial\phi}{\partial y}\right|\, dx\, dy.

שטח המשטח מתקבל מאינטגרל על פונקציה שערכה על המשטח קבוע על 1.

## דטרמיננטת גרם
הדטרמיננטה של מטריצת הגרמיאן היא:
:G(x_1,\dots, x_n)=\begin{vmatrix} \langle x_1,x_1\rangle & \langle x_1,x_2\rangle &\dots & \langle x_1,x_n\rangle\\
 \langle x_2,x_1\rangle & \langle x_2,x_2\rangle &\dots & \langle x_2,x_n\rangle\\
\vdots&\vdots&\ddots&\vdots\\
 \langle x_n,x_1\rangle & \langle x_n,x_2\rangle &\dots & \langle x_n,x_n\rangle\end{vmatrix}

גאומטרית, דטרמיננטת הגרמיאן היא ריבוע הנפח של המקבילון היסודי הנוצר על ידי וקטורי העמודות של המטריצה. תוצאה זאת נובעת מתכונת הכפליות של הדטרמיננטה (הווה אומר,
\det(AB) = \det(A)\cdot \det(B)) ומכך שלפי הגדרת הגרמיאן G = V^\mathrm{T} V (שכן הדטרמיננטה של מטריצה שווה לזו של המטריצה המשוחלפת שלה).

## ראו גם
* תהליך גרם-שמידט

## קישורים חיצוניים
* 

קטגוריה:אלגברה ליניארית
הבנק המרכזי של אל סלוודור

**הבנק המרכזי של אל סלוודור** (בספרדית: **Banco Central de El Salvador**; באנגלית: **Central Reserve Bank of El Salvador**) הוא הבנק המרכזי של אל סלוודור שנוסד ב-1934. הבנק שולט על שער המטבע ומסדיר פעילות כלכלית מסוימת בתוך אל סלוודור.

הבנק פעיל בפיתוח מדיניות הכללה פיננסית והוא חבר ב . נגיד הבנק הנוכחי הוא אוסקר קבררה מלגר.

## קישורים חיצוניים
* 

## הערות שוליים

אל סלוודור
קטגוריה:אל סלוודור: כלכלה
קטגוריה:אל סלוודור: מבנים
מרצ'לה (סדרה)

**מרצ'לה** (באנגלית: **Marcella**) היא סדרה בלשית בריטית מסוגת "נואר נורדי", שנכתבה, בוימה והופקה על ידי התסריטאי השוודי הנס רוזנפלד, יוצר "הגשר". הסדרה שודרה לראשונה ב-ITV ב-4 באפריל 2016, בשמונה פרקים שבועיים בעונה הראשונה.

בסדרה מככבת אנה פריל כמרצ'לה באקלנד, בלשית לשעבר שחוזרת לעבודה כדי לחקור מקרה פתוח מלפני 11 שנים, שבו מעורב רוצח סדרתי בלתי מזוהה שכפי הנראה חזר לפעולה. מרצ'לה נאלצת גם להתמודד עם משברים בחיי המשפחה, משום שבעלה, ג'ייסון (ניקולס פינוק), עזב אותה. שני ילדיהם לומדים בפנימייה. נינה סוסניה, ריי פנתאקי וג'יימי באמבר משחקים אף הם בתפקידים ראשיים בעונה הראשונה.

הסדרה הוזמנה ביוני 2015, והצילומים בחוץ נערכו בלונדון ונמל דובר. לאחר השידור ב-ITV, הפרקים היו זמינים להזרמה בנטפליקס מחוץ לבריטניה. העונה הראשונה יצאה ב-DVD ב-20 ביוני 2016. בשנת 2017 זכתה פריל בפרס אמי בינלאומי לשחקנית הטובה ביותר.

עונה שנייה לסדרה שודרה החל מ-19 בפברואר 2018, ויצאה ב-DVD ב-16 באפריל 2018. ב-3 באוקטובר 2018 הוכרז כי מרצ'לה תחזור ל-ITV לעונה שלישית אשר תשודר ב-2019.

## תקציר
### עונה 1
מרצ'לה באקלנד (אנה פריל), לשעבר בלשית במשטרת המטרופולין של לונדון, מחליטה לחזור לעבודה אחרי שבעלה מזה 15 שנים, ג'ייסון (ניקולס פינוק), מודיע בפתאומיות שהוא עוזב אותה, לאחר שפרשה מעבודתה לבקשתו. מרצ'לה מחדשת את החקירה שלה לגבי שלושה מעשי רצח משנת 2005, כאשר נראה שהרוצח הסדרתי האחראי להם חזר. ללא ידיעתו של ג'ייסון, מרצ'לה חווה אפיזודות דיסאסוציאטיביות. מרצ'לה מתחילה לחשוש שהיא עצמה אולי מעורבת כאשר גרייס, האישה עמה מנהל ג'ייסון רומן, נרצחת.

### עונה 2
מרצ'לה חוקרת רוצח סדרתי של ילדים, ובמהלך חקירתה נתקלת בפדופיל, מיליונר יהיר, כוכב רוק משנות ה-1970, וסמלים מוזרים הקשורים לכישוף. בעלה המנוכר ג'ייסון מודיע על אירוסיו לאחות השיקום שלו, אף על פי שהגירושים שלהם עדיין לא סופיים, ומעמיד את ילדיהם באמצע מאבק משמורת שמסלים במהרה. האפיזודות של מרצ'לה ממשיכות, והיא מתייעצת עם פסיכולוגית המתמחה בהיפנוזה, כדי שתעזור לה לזכור מה קרה בתקופות השיכחה שלה.

## השחקנים
### תפקידים ראשיים
* אנה פריל בתפקיד הבלשית מרצ'לה באקלנד
* ניקולס פינוק בתפקיד ג'ייסון באקלנד
* ריי פנתאקי בתפקיד מפקח הבילוש ראב סנגה
* ג'יימי באמבר בתפקיד רב פקח הבילוש טים ויליאמסון
* ג'ק דולן בתפקיד הבלש הזוטר מרק טראביס
* נינה סוסניה בתפקיד מפקחת הבילוש לורה פורטר (עונה 1)
* צ'ארלי קובל בתפקיד הבלשית הזוטרה אלכס דייר (עונה 1)
* סופיה בראון בתפקיד הבלשית הזוטרה ליאן האנטר (עונה 2)

### תפקידי משנה
;עונה ראשונה
* שינייד קיוזאק – סילבי גיבסון
* הארי לויד – הנרי גיבסון
* לורה קרמייקל – מדי סטיבנסון
* מייב דרמודי – גרייס גיבסון
* פטריק בלדי – סטיבן הולמס
* סטיבן לורד – סטיוארט קלאהאן
* איאן פולסטון-דייוויס – פיטר קאלן
* טוביאס סנטלמן – יאן הול
* פלורנס פיו – קארה תומאס
* בן קורה – מתיו ניל
* אנדרו לנסל – קלייב בון

;עונה שנייה
* קית' אלן – אלן סאמרס
* נייג'ל פלאנר – רג' ריינולדס
* ג'ייסון יוז – וינס ויטמן
* ויקטוריה סמורפיט – מאיה ויטמן
* פיטר סאליבן – פיל דוקינס
* איימי דוסון – נינה דוקינס
* ג'וש הרדמן – אריק דייווידסון
* הארייט קיינס – גייל דייווידסון
* ויקטוריה ברום – סאשה
* טמזין מאלסון – ג'וג'ו
* אנדרו טיירנן – נייג'ל סטפורד

## פרקים

## פרסים

## קישורים חיצוניים

* 

## הערות שוליים

קטגוריה:סדרות משטרה ופשע
קטגוריה:סדרות דרמה בריטיות
קטגוריה:סדרות מתח בריטיות
קטגוריה:סדרות טלוויזיה בריטיות שעלו לשידור בשנות ה-2010
אנטולי לבצ'נקו

**אנטולי סמיונוביץ' לבצ'נקו** (ברוסית: **Анатолий Семёнович Левченко**; ) הוא קוסמונאוט סובייטי שטס לחלל כחבר צוות תחנת החלל מיר.

## קורות חיים
אנטולי לבצ'נקו נולד בעיירה קרסנוקוטסק באוקראינה הסובייטית. לאחר סיום בית הספר הוא התחיל לימודים בבית הספר לטייסי קרב בצ'רניגוב ולאחר סיומו המשיך בשרות בחיל האוויר הסובייטי.

בשנת 1970 הוא שוחרר מחיל האוויר, והחל לעבוד כטייס ניסוי במכון לחקר התעופה במוסקבה. החל משנת 1977 הוא היה חבר בצוות ניסוי של מעבורת החלל בוראן.

בשנת 1980 הוא נכלל ביחידת הקוסמונאוטים.

בשנים 1987 טס לבצ'נקו לחלל בחללית סויוז TM-4 לצד אלכסנדר אלכסנדרוב ומוחמד פארס. הם התחברו לתחנת החלל מיר בה כבר פעלה משלחת מס' 3 בפיקוד ולדימיר טיטוב. לאחר סיום תוכנית ניסויים הם חזרו לכדור הארץ.

בשנת 1988 אובחן גידול מוחי, והוא נפטר תוך זמן קצר.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:סובייטים שנולדו ב-1941
קטגוריה:סובייטים שנפטרו ב-1988
פרס באפט"א לסרט הבריטי הטוב ביותר

**פרס באפט"א לסרט הבריטי הטוב ביותר** הוא פרס שנתי המוענק על ידי האקדמיה הבריטית לאמנויות הקולנוע והטלוויזיה בטקס חלוקת פרסי באפט"א לקולנוע. הפרס מוענק מהטקס הראשון שנערך ב-1947 והוענק עד לשנת 1968. במשך שני עשורים לא הוענק פרס בקטגוריית הקולנוע הבריטי, עד לטקס הבאפט"א ה-46 שבו הוענקו פרסים לסרטים שנוצרו ב-1992. לפני כן כונה הפרס בשם פרס אלכסנדר קורדה לסרט הבריטי הטוב ביותר. הפרס עדיין מוענק כהוקרה לאלכסנדר קורדה ושמו הוא "הסרט הבריטי הבולט של השנה".

ברשימות הבאות הכותרות והשמות ה**מודגשים** עם רקע אפור כהה הם הזוכים; השמות שאינם מודגשים הם המועמדים. השנים המצוינות בטבלה הן השנים בהן יצאו הסרטים ולא שנת הטקס.

## 1947–1967
### שנות ה-1940

### שנות ה-1950

### שנות ה-1960

## 1992–היום
### שנות ה-1990

### שנות ה-2000

### שנות ה-2010

### שנות ה-2020

## קישורים חיצוניים
* פרסי באפט"א לקולנוע

## הערות שוליים

קטגוריה:זוכי פרס באפט"א: סרטים
באפט"א לסרט הבריטי הטוב ביותר
עמק בלום

**עמק בֶלוּם** (באנגלית: **Bellum Valley**) הוא עמק ממזרח לרכס באנה בחלקו הצפוני-מערבי של רכס בריטניה בארץ אואטס שבאנטארקטיקה.

פתחו של העמק סמוך למוצאו של קרחון הת'רטון.

גובהו של העמק 1,865 מטרים מעל פני הים.

## היסטוריה
### מקור השם

שמו של העמק ניתן לו על ידי משלחת החקר הגאולוגית של אוניברסיטת וואיקאטו מהמילטון שבניו זילנד, אשר חקרה את האזור בין השנים 1979–1978 בראשותו של מייקל סלבי.

בדומה להרים אחרים ברכס בריטניה ניתן לעמק שם הקשור לבריטניה - "Bellum" היה שם של אתר בפרובינקיה הרומית "בריטניה", וכן שם שניתן לימים לאתרים בבריטניה (כגון בלפסט) (בדומה לאתרים רבים אחרים ברכס בריטניה שנקראים על שם אתרים בבריטניה הרומית).

## קישורים חיצוניים

* עמק בלום באתר הסקר הגאולוגי של ארצות הברית
* עמק בלום באתר הגאזט האנטארקטי של ממשלת אוסטרליה
* עמק בלום באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור עמק בלום
* מפת אזור עמק בלום

## הערות שוליים

בלום
בלום
היפקרוזאורוס

ממוזער|איור של היפקרוזאורוס
**היפקרוזאורוס** (שם מדעי: *Hypacrosaurus*; מילולית: "כמעט הלטאה הגבוהה ביותר") הוא סוג של דינוזאור ממשפחת ההדרוזאוריים. 

## מאפיינים
מאובניו נמצאו לראשונה בידי החוקר ברנום בראון ב-1913 אשר השתייך למין *Hypacrosaurus altispinus *. החוקרים ג'ק הורנר ופיליפ קורי מצאו מין נוסף מהסוג ב-1994, *Hypacrosaurus altispinus*. המאובנים שלו נמצאו במונגוליה ובאלברטה, קנדה בסמוך לפארק הפרובינציאלי דינוזאור, בו נמצאה כמות גדולה של ביצים, קנים וצעירים של הדינוזאור - מהרבים שבצעירי ההדרוזאורים שנמצאו בעולם. דבר זה מעיד על כך שחיו בעדרים ושטיפלו בצאצאיהם.

ההיפקרוזאורוס קיבל את שמו עקב גובהו שכמעט הגיע לזה של הטירנוזאורוס. הוא היה קרוב משפחה של הלאמבאוזאורוס והקוריתוזאורוס שהיו בעל כרבולת עצם ארוכה מאחורי ראשם. הוא הגיע לאורך 9 מטר ולמשקל 4 טון והיה בעל שורת חוליות מחודדות לאורך גבו. מעל ראשו הייתה כיפה" גבוהה והוא היה בעל לסתות גדולות דמויות מקור-ברווז ששימשו ללעיסת צמחייה.

עדרי ההיפקרוזאורוס נדדו בסוף הקרטיקון לפני 67–75 מיליון שנה בקנדה ובמונגוליה בחיפוש מזון ומשכו אחריהם טורפים כמו טירנוזאוריים שונים. על פני כמה פרטים נמצאו סימני נשיכות של טירנואורוסים. דינוזאורים נוספים שנמצאו נהרגו ככל הנראה מחנק מאפר וולקני.

## בתרבות
דינוזאור זה הופיע בסדרה הדינוזאורים! ובמשחק המחשב פארק היורה 3: בניית פארק.

## קישורים חיצוניים

קטגוריה:בעלי חיים שתוארו ב-1913
קטגוריה:לאמבאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי ברנום בראון
קטגוריה:מאובני טקסונים שתוארו ב-1913